**Hai vino copilă**

*Elena Marin Alexe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai vino copilă vino

în palmele mele bătrâne

scutură-ţi genele de ani

ca ploile verii să curgă

peste sufletu-mi secătuit

florile liliacului alb şi mov

inconfundabilă mireasmă

care poate trezi chiar timpul pierdut

printre zile geroase

Hai vino copilă vino

la gura sobei flăcările vii

îţi vor încălzi sufletul

şi-ţi vor purta paşii

pe străduţe care ascund în ele

poveşti nemaiauzite de o viaţă

dar adunate în eternitate

sub privirea Lui Dumnezeu

Hai vino copilă vino

am deschis uşa larg şi te aştept

cu arome de câmp

printre amintiri